શીર્ષક: અમરેલીમાં દીપડો ઠાર : પ્રાણી માનવભક્ષી કેમ બની જાય છે?\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
ન્યૂઝ એજન્સી પીટીઆઈના અહેવાલમાં સરકારી અધિકારીઓ ટાંકીને જણાવાયું છે કે બુધવાર સાંજે વનવિભાગના કર્મચારીઓએ બગસરા નજીક દીપડાને ઠાર માર્યો હતો. 

અહેવાલમાં જણાવાયા અનુસાર દીપડો ગાયની ગમાણ પાછળ છૂપાયો હતો, ત્યારે તેને ગોળીએ દેવાયો હતો. 

વનઅધિકારી અશ્વિન પરમારને ટાંકતા પીટીઆઈએ જણાવ્યું: 

"બુધવારે સાંજે સાત વાગ્યે બગસરા નજીક દીપડાને ઠાર મરાયો છે."

"દીપડો આદમખોર બની ગયો હતો અને એટલે અમે તેને શોધી રહ્યા હતા."

"અમને વિશ્વાસ છે કે અમે જેને શોધી રહ્યા હતા એને જ ગોળીએ દેવાયો છે."

"કારણ કે, બીજા દીપડાને પકડી લેવાયા અને અન્ય વિસ્તારમાં મોકલી દેવાયા છે."

નોંધનીય છે કે છેલ્લા કેટલાક મહિનાથી અમરેલી જિલ્લામાં દીપડાના હુમલાઓની ઘટનાઓ વધી ગઈ છે. અમરેલી જિલ્લાના કલેક્ટર આયુષ ઓકે આ અંગે વાત કરતાં જણાવ્યું, "ઠાર મરાયેલા દીપડાની ઉંમર સાત વર્ષ હતી."

આદમખોર દીપડાને શોધી કાઢવા માટે વનવિભાગે 150 લોકોની ટીમ બનાવી હતી અને સંબંધિત વિસ્તારમાંથી બીજા દીપડાઓને બહાર કાઢવા માટે 30 પાંજરાં મૂકાયાં હતાં. જેને પગલે અમરેલી અને જૂનાગઢ જિલ્લામાંથી લગભગ 40 દીપડા આ પાંજરે પૂરાયા હતા. 

નોંધનીય છે કે જુદા-જુદા મીડિયા અહેવાલો અનુસાર અત્યાર સુધી બગસરા પંથકની ત્રણ વ્યક્તિ આ દીપડાના શિકાર બની ચૂકી છે.

'ટાઇમ્સ ઑફ ઇન્ડિયા'ના અહેવાલ પ્રમાણે શનિવારે રાત્રે લુંધિયા ગામની એક મહિલા પર દીપડાએ ફરીથી હુમલો કર્યો હતો.

અહેવાલમાં નોંધ્યું છે કે દીપડાએ ઘરમાં ઘૂસીને મહિલા પર હુમલો કર્યો હતો. આ હુમલામાં મહિલા ગંભીરપણે ઈજાગ્રસ્ત થઈ ગયાં હતાં. 

આ સિવાય શનિવારે એક ખેતમજૂરને પણ પોતાનો શિકાર બનાવ્યો હતો. આ હુમલામાં વ્યક્તિ મૃત્યુ પામી હોવાનું સામે આવ્યું હતું.

દીપડાના હુમલાની ઘટનાઓને પગલે દીપડાના આતંકથી બચવા માટે વિસ્તારમાં ધારા-144 લાગુ કરવાની ફરજ પડી હતી. 

અહેવાલ પ્રમાણે વન અને પર્યાવરણમંત્રી ગણપત વસાવાએ કથિતપણે 'માનવભક્ષી' બની ગયેલા દીપડાને દેખો ત્યાં ઠાર કરવાનો હુકમ જારી કરી દીધો હતો.

પાછલા કેટલાક સમયથી ભારતના જુદા-જુદા વિસ્તારોમાં જંગલી પ્રાણીઓ દ્વારા માનવવસતિ પર થયેલા હુમલાના સમાચાર સતત સાંભળવા મળી રહ્યા છે.

ત્યારે અહીં પ્રશ્ન એ ઊભો થાય છે કે આખરે કયાં કારણોસર આ જંગલી પ્રાણીઓ માનવભક્ષી બની જતાં હોય છે?

કેમ માનવભક્ષી બની જાય છે પ્રાણીઓ?

ગુજરાતમાં છેલ્લા કેટલાક સમયથી જંગલી પ્રાણીઓ દ્વારા માનવવસતિ પર હુમલો કરવાના બનાવો બનવા લાગ્યા છે.

ત્યારે જ્યાં અવારનવાર આવા...